नई दिल्लीः अंबानी विस्फोटक मामले को लेकर महाराष्ट्र में घमासान जारी है. महाराष्ट्र के गृह मंत्री अनिल देशमुख आज अचानक एनसीपी प्रमुख शरद पवार से मिलने उनके दिल्ली आवास पर पहुंचे. दोनों की मुलाकात हुई. सूत्रों से ऐसी खबर मिल रही है कि अंबानी विस्फोटक मामले को देशमुख ने जिस तरीके से संभाला है उससे शरद पवार काफी नाराज हैं. ऐसे में देशमुख को गृह मंत्री के पद से हटाया जा सकता है.
 शरद पवार से मुलाकात के बाद अनिल देशमुख ने कहा, 'अंबानी विस्फोटक मामले की जांच एनआईए और एटीएस कर रही है. राज्य सरकार जांच में पूरा सहयोग करेगी. इस मामले में जो भी दोषी होगा, उस पर कार्रवाई होगी. ' जब देशमुख से अंबानी मामले में शरद पवार की नाराजगी के बारे में पूछा तो वो बात को टाल गए.
 सूत्रों से जानकारी मिली है कि एनसीपी नेता अनिल देशमुख पर काफी दबाव है. शिवसेना मुंबई पुलिस के कमिश्नर परमबीर सिंह को हटाने के साथ ही गृह मंत्री को हटाने की भी मांग कर रही है. ताकि अंबानी विस्फोटक मामले के लिए केवल शिवसेना को ही जिम्मेदार न समझा जाए.
 हाल ही में महाराष्ट्र सरकार ने परमबीर सिंह को मुंबई पुलिस के कमिश्नर पद से हटाया गया है. परमबीर सिंह मुकेश अंबानी के घर के बाहर विस्फोटक मिलने के मामले से निपटने को लेकर आलोचनाओं का सामना कर रहे थे. इसपर महाराष्ट्र के गृहमंत्री अनिल देशमुख ने कहा था, "परमबीर सिंह का तबादला रूटीन प्रशासकीय ट्रांसफर नहीं है. मुंबई पुलिस विभाग के प्रमुख होने के नाते उनके सहयोगी (सचिन वाजे) अधिकारी ने कुछ गंभीर गलतियां की है. ऐसी गलतियां की है जिसके लिए माफी नहीं दी जा सकती है. इस कारण उनका तबादला किया है. इस मामले में अब जांच में जो सामने आएगा उस अनुसार कार्रवाई होगी. "
बता दें कि मुकेश अंबानी के दक्षिण मुंबई स्थित आवास के नजदीक 25 फरवरी को जिलेटिन छड़ों के साथ एक एसयूवी कार मिली थी. इस मामले की जांच एनआईए कर रही है. जांच के दौरान ही सचिन वाजे का नाम सामने आया. वाजे की कथित भूमिका को लेकर 13 मार्च को एनआईए ने गिरफ्तार किया था. सचिन वाजे मुंबई पुलिस की अपराध खुफिया शाखा में कार्यरत थे. इसके बाद अब एनआईए मुंबई पुलिस के पूर्व कमिश्नर परमबीर सिंह से भी पूछताछ कर सकती है.
 
नई दिल्लीः अंबानी विस्फोटक मामले को लेकर महाराष्ट्र में घमासान जारी है. महाराष्ट्र के गृह मंत्री अनिल देशमुख आज अचानक एनसीपी प्रमुख शरद पवार से मिलने उनके दिल्ली आवास पर पहुंचे. दोनों की मुलाकात हुई. सूत्रों से ऐसी खबर मिल रही है कि अंबानी विस्फोटक मामले को देशमुख ने जिस तरीके से संभाला है उससे शरद पवार काफी नाराज हैं. ऐसे में देशमुख को गृह मंत्री के पद से हटाया जा सकता है. शरद पवार से मुलाकात के बाद अनिल देशमुख ने कहा, 'अंबानी विस्फोटक मामले की जांच एनआईए और एटीएस कर रही है. राज्य सरकार जांच में पूरा सहयोग करेगी. इस मामले में जो भी दोषी होगा, उस पर कार्रवाई होगी. ' जब देशमुख से अंबानी मामले में शरद पवार की नाराजगी के बारे में पूछा तो वो बात को टाल गए. सूत्रों से जानकारी मिली है कि एनसीपी नेता अनिल देशमुख पर काफी दबाव है. शिवसेना मुंबई पुलिस के कमिश्नर परमबीर सिंह को हटाने के साथ ही गृह मंत्री को हटाने की भी मांग कर रही है. ताकि अंबानी विस्फोटक मामले के लिए केवल शिवसेना को ही जिम्मेदार न समझा जाए. हाल ही में महाराष्ट्र सरकार ने परमबीर सिंह को मुंबई पुलिस के कमिश्नर पद से हटाया गया है. परमबीर सिंह मुकेश अंबानी के घर के बाहर विस्फोटक मिलने के मामले से निपटने को लेकर आलोचनाओं का सामना कर रहे थे. इसपर महाराष्ट्र के गृहमंत्री अनिल देशमुख ने कहा था, "परमबीर सिंह का तबादला रूटीन प्रशासकीय ट्रांसफर नहीं है. मुंबई पुलिस विभाग के प्रमुख होने के नाते उनके सहयोगी अधिकारी ने कुछ गंभीर गलतियां की है. ऐसी गलतियां की है जिसके लिए माफी नहीं दी जा सकती है. इस कारण उनका तबादला किया है. इस मामले में अब जांच में जो सामने आएगा उस अनुसार कार्रवाई होगी. " बता दें कि मुकेश अंबानी के दक्षिण मुंबई स्थित आवास के नजदीक पच्चीस फरवरी को जिलेटिन छड़ों के साथ एक एसयूवी कार मिली थी. इस मामले की जांच एनआईए कर रही है. जांच के दौरान ही सचिन वाजे का नाम सामने आया. वाजे की कथित भूमिका को लेकर तेरह मार्च को एनआईए ने गिरफ्तार किया था. सचिन वाजे मुंबई पुलिस की अपराध खुफिया शाखा में कार्यरत थे. इसके बाद अब एनआईए मुंबई पुलिस के पूर्व कमिश्नर परमबीर सिंह से भी पूछताछ कर सकती है.